Focke-Wulf Fw 56 Stösser

Το Focke-Wulf Fw 56 Stösser ήταν γερμανικό μονοκινητήριο αεροσκάφος προκεχωρημένης εκπαίδευσης της δεκαετίας του 1930.

Σχεδιασμός και ανάπτυξη
Ο Κούρτ Τανκ (Kurt Tank), αρχισχεδιαστής της Focke-Wulf, ανέπτυξε το Fw 56 στο πλαίσιο απαίτησης του Υπουργείου Αεροπορίας του Ράιχ (γερμ. Reichsluftfahrtministerium, RLM) που αφορούσε στην απόκτηση νέου αεροσκάφους προκεχωρημένης εκπαίδευσης. Παράλληλα εξετάστηκε το ενδεχόμενο χρήσης του ως αμυντικού μαχητικού.

Το αρχικό πρωτότυπο πραγματοποίησε την παρθενική του πτήση το Νοέμβριο του 1933. Ακολούθησε το δεύτερο πρωτότυπο, με τροποποιημένη άτρακτο και πτέρυγες μεταλλικής αντί ξύλινης κατασκευής. Το τρίτο πρωτότυπο, που πέταξε για πρώτη φορά τον Φεβρουάριο του 1934, είχε ξύλινες πτέρυγες όπως το αρχικό. Έπειτα από τις συγκριτικές δοκιμές, που έλαβαν χώρα το 1935, η πρόταση της Focke-Wulf επιλέχθηκε έναντι των ανταγωνιστικών  Arado Ar 76 και Heinkel He 74 και εντάχθηκε σε παραγωγή. Κατασκευάστηκαν περίπου χίλια αεροσκάφη, με τα περισσότερα να χρησιμοποιούνται από την Luftwaffe. Fw 56 παρέλαβαν επίσης η Αυστρία και η Ουγγαρία. Μερικά πωλήθηκαν σε ιδιώτες, όπως παραδείγματος χάριν στον Γκερντ Άχγκελις (Gerd Achgelis) που ίδρυσε αργότερα την εταιρεία κατασκευής ελικοπτέρων Focke-Achgelis μαζί με τον Χένριχ Φόκε (Henrich Focke).

Ο Ερνστ Ουντέτ, μέγας υπέρμαχος των βομβαρδιστικών κάθετης εφόρμησης, χρησιμοποίησε Munson, K. Fighters Between the Wars 1919-39 1977  p.144   το δεύτερο πρωτότυπο (Fw 56 V2) σε αυτόν το ρόλο οδηγώντας την Luftwaffe προς την ανάπτυξη τέτοιου τύπου αεροσκαφών.

Περιγραφή
Το Fw 56 ήταν μονοπλάνο με πτέρυγα αλεξηλίου και άτρακτο κατασκευασμένη από ατσάλινους σωλήνες με μεταλλική επικάλυψη στο εμπρόσθιο τμήμα και υφασμάτινη επικάλυψη στα υπόλοιπα μέρη. Η πτέρυγα ήταν ξύλινη και το σύστημα προσγείωσης σταθερό. Προωθούνταν από αερόψυκτο εν σειρά κινητήρα Argus και ήταν μονοθέσιο, δεδομένου πως προοριζόταν να χρησιμοποιηθεί για την μετάπτωση των πιλότων από τα αεροσκάφη βασικής εκπαίδευσης Bücker. Επίσης έφερε δύο πολυβόλα MG 17 και μπορούσε επίσης να μεταφέρει τρεις βόμβες των 10 kg προκειμένου να καλύπτεται ο δευτερεύων ρόλος του "μαχητικού έκτακτης ανάγκης" καθώς και να μπορεί να πραγματοποιηθεί η μετάπτωση μελλοντικών πιλότων μαχητικών.

Τα Fw 56 αποδείχθηκαν ιδιαίτερα δημοφιλή με τους πιλότους. λόγω των καλών πτητικών του χαρακτηριστικών και της δυνατότητάς του να πραγματοποιεί ακροβατικούς ελιγμούς.

Εκδόσεις
Fw 56a
Το αρχικό πρωτότυπο.

Fw 56 V2
Το δεύτερο πρωτότυπο.

Fw 56 V3
Το τρίτο πρωτότυπο.

Fw 56A-0
Τρία αεροσκάφη προπαραγωγής.

Fw 56A-1
Η κύρια έκδοση παραγωγής.

Χρήστες
Αυστρία
 Αυστριακή Πολεμική Αεροπορία

Βολιβία
 Βολιβιανή Πολεμική Αεροπορία

Βουλγαρία
 Βουλγαρική Πολεμική Αεροπορία

Γερμανία
 Luftwaffe

Ουγγαρία
Ουγγρική Βασιλική Αεροπορία

Ολλανδία
Ολλανδική Βασιλική Αεροπορία

Ρουμανία
Ρουμανική Βασιλική Αεροπορία

Δεύτερη Ισπανική Δημοκρατία
Το Fw 56 ήταν ένας από τους ελάχιστους τύπους αεροσκαφών γερμανικής προέλευσης στις τάξεις της αεροπορίας των Δημοκρατικών.

Ισπανία
Ισπανική Πολεμική Αεροπορία

Δείτε επίσης
Αεροσκάφη που σχετίζονται με την ανάπτυξη του Stösser
 Focke-Wulf Fw 159

Παρόμοια αεροσκάφη
 Arado Ar 76
 Heinkel He 74

Κατάλογοι
 Κατάλογος αεροσκαφών του Β' Παγκοσμίου Πολέμου

Παραπομπές

Εξωτερικοί σύνδεσμοι


Κατηγορία:Αεροσκάφη Focke-Wulf
Κατηγορία:Εκπαιδευτικά αεροσκάφη
Κατηγορία:Αεροσκάφη του Μεσοπολέμου
Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη